Yum! Brands เครือร้านอาหารที่ใหญ่ที่สุดในโลก 1 ปีที่ผ่านมาผลตอบแทน โต 112.2%
25 เมษายน 2564

Yum! Brands เครือร้านอาหารที่ใหญ่ที่สุดในโลก 1 ปีที่ผ่านมาผลตอบแทน โต 112.2%
YUM! Brands, Inc. (ชื่อเดิม Tricon Global Restaurants, Inc.) บริษัทฟาสต์ฟู้ดสัญชาติอเมริกันที่มีรายชื่อติดอันดับอยู่ใน Fortune 500 โดยบริษัทเป็นเจ้าของตราสินค้าชื่อดังในเครือโลกรู้อย่าง KFC, Pizza Hut, Taco Bell และ The Habit Burger Grill เป็นต้น
YUM มีร้านค้าในเครือ (Restaurant Portfolio) มากกว่า 50,000 ร้าน ใน 150 ประเทศทั่วโลกอีกด้วย ยกเว้นในประเทศจีนซึ่งดำเนินการโดย บริษัท Yum China ที่แยกตัวออกมาจาก Yum Brand ในปี 2016 นั่นเอง
นอกจากนี้บริษัทยังมุ่งขายเฟรนไชส์เป็นหลัก และเน้นทำการตลาด, การคิดค้นสูตรอาหารใหม่, การศึกษาพฤติกรรมผู้บริโภค เพื่อเสริมแบรนด์ให้แกร่งยิ่งขึ้น รวมทั้งการขนส่งสินค้า และการจัดการต้นทุนให้ดียิ่งขึ้น สัดส่วนเฟรนไชส์ของบริษัทราว 98% เป็นร้านเฟรนไชส์ และ 2% เป็นร้านค้าที่จัดตั้งเปิดโดยบริษัทเอง
ด้าน CFRA RESEARCH มองในปีนี้ บริษัทจะสามารถทำรายได้โต double digit ได้ หลังจากย่อตัว 1% ในปีก่อนหน้านี้ โดยมีปัจจัยจากการควบรวมกับ Habit Restaurant และยังมองว่า Same-store sales จะกลับมาโต 5-9% หลังลดลง 6% ในปีก่อนจากผลกระทบ COVID-19 หนุนจากการลดต้นทุนค่าใช้จ่าย ยอดขาย Drive Thru และ Delivery ที่แข็งแกร่ง ด้านบริษัทยังวางแผนจ่ายปันผลต่อปี โดยมี Payout Ratio ที่ 35-40% ของกำไรสุทธิอีกด้วย
ปัจจัยที่นักลงทุนต้องติดตาม
YUM รับมือกับสถานการณ์ Covid-19 ได้เป็นอย่างดีไม่ว่าจะเป็นเพิ่มยอดขายผ่อนช่องทาง Drive Thru และ Delivery ถึงที่บ้าน แสดงถึงการปรับตัวภายใต้สถานการณ์ Covid-19 ได้เป็นอย่างดี
ความแข็งแกร่งของตราสินค้าภายใต้การบริหารของกลุ่ม YUM! Brands ถือว่าเป็นจุดเด่นในการสร้างความจงรักภักดีในสินค้า (Customer Loyalty)
Investor Tip:
YUM! BRANDS INC - จดทะเบียนซื้อขายในตลาดหลักทรัพย์ New York Stock Exchange (NYSE) ประเทศสหรัฐอเมริกา ซึ่งใช้ Ticker Code ในการซื้อขายว่า “YUM” โดยนักลงทุนต้องแลกเงินเป็นสกุล USD เพื่อทำการซื้อขาย โดยมีขั้นต่ำในการซื้อขายเป็นจำนวน 1 หุ้น (Trade Lot = 1)
Source:KS Offshore Investment ,Bloomberg
เปิดพอร์ตลงทุนหุ้นต่างประเทศ > https://bit.ly/3c3oDs2
KSecurities #KS #OffshoreInvestment #หุ้นต่างประเทศ #YUM
Follow us :
LINE : http://bit.ly/KSLINEOA
Facebook: http://bit.ly/2XwGoaa
Instagram: http://bit.ly/332OqIT
Twitter: http://bit.ly/344OVng
YouTube: http://bit.ly/2QAdiFp